open-index/open-wikipedia-markdown huggingface dataset:
Refugee av Tom Petty & the Heartbreakers

«**Refugee**» er ein song av det amerikanske rockebandet Tom Petty and the Heartbreakers. Han vart gjeven ut i januar 1980 som den andre singelen frå albumet *[[Damn the Torpedoes]]*. Han nådde 15. plassen på ''Billboard'' Hot 100 i 1980. Songen er skriven i AABA-form.

## Andre versjonar
Songen vart spelt inn av Melissa Etheridge i 2005 fro albumet *[[Greatest Hits: The Road Less Traveled]]* og denne nådde 96. plassen på Billboard Pop 100. Andre versjonar er spelt inn av Vains of Jenna, Alvin and the Chipmunks, og The Gaslight Anthem.

## Medverkande
*Tom Petty - solovokal, gitar
*Mike Campbell - sologitar, trekkspel, bassgitar
*Benmont Tench - organ, piano, korvokal
*Stan Lynch - trommer, korvokal
*Ron Blair - bassgitar
*Jim Keltner - shaker

## Lister

## Kjelder

**Denne artikkelen bygger på «[[:en:Refugee (Tom Petty and the Heartbreakers song)|Refugee (Tom Petty and the Heartbreakers song)]]» frå ,  den 11. mars 2015.* 
*** oppgav desse kjeldene:*
Here Comes My Girl

«**Here Comes My Girl**» er ein song skriven av Tom Petty og Mike Campbell, og spelt inn av Tom Petty and the Heartbreakers, den tredje singelen frå gjennombrotsalbumet *[[Damn the Torpedoes]]* frå 1979. Singelen nådde 59. plassen på den amerikanske ''Billboard'' Hot 100 i midten av 1980.

Petty lærte seg å skrive forteljande tekstar, på liknande vis som Blondie eller The Shangri-Las. Petty sa at refrenget var inspirert av The Byrds.

Det vart laga ein musikkvideo til songen regissert av John Goodhue og gjeve ut i april 1980. 

## Medverkande
*Tom Petty - solovokal, rytmegitar
*Mike Campbell - sologitar, bassgitar
*Benmont Tench - piano, organ
*Stan Lynch - trommer, korvokal
*Phil Jones - perkusjon

## Lister

## Andre versjonar
*I 2009 spelte Matthew Sweet og Susanna Hoffs inn songen for albumet *[[Under the Covers, Vol 2]]*.
*I 2011 spelte Relient K in songen for albumet *[[Is for Karaoke]]*.

## Kjelder

**Denne artikkelen bygger på «[[:en:Here Comes My Girl|Here Comes My Girl]]» frå ,  den 11. mars 2015.* 
*** oppgav desse kjeldene:*
Don't Do Me Like That

«**Don't Do Me Like That**» er ein song skriven av Tom Petty og spelt inn av Tom Petty and the Heartbreakers. Han vart gjeven ut i november 1979 som den første singelen frå albumet *[[Damn the Torpedoes]]* (1979). Han nådde 10. plassen på ''Billboard'' Hot 100 og vart den første hitten deira som nådde topp 10. Singelen nådde òg tredjeplassen på singellista i Canada.

Petty vurdert sterkt å gje frå seg songen til The J. Geils Band, fordi han meinte han hadde stilen deira, men vart overtydd av produsenten Jimmy Iovine om å ta han med på albumet, fordi han meinte han kunne bli ein hit.

## I film
Songen vart nytta i den romantiske komedien *[[filmen It's Complicated|It's Complicated]]* frå 2009 med Meryl Streep og Alec Baldwin. Streep og Baldwin dansar til songen i ein bar. 

## Innhald
*«Don't Do Me Like That» med B-sida «Casa Dega»Backstreet 41138 (US)

*«Don't Do Me Like That» med B-sida «Century City»«Something Else» (Live) med B-sida «Stories We Could Tell» (Live)Backstreet MCA 596 (UK 2x7" single)

## Lister

## Kjelder

**Denne artikkelen bygger på «[[:en:Don&#39;t Do Me Like That|Don&#39;t Do Me Like That]]» frå ,  den 11. mars 2015.* 
*** oppgav desse kjeldene:*
Hard Promises

***Hard Promises*** er det fjerde studioalbumet av Tom Petty and the Heartbreakers utgjeve i mai 1981.

## Historie
Arbeidstittelen på albumet var *Benmont's Revenge*, og syner til klaverspelaren i bandet, Benmont Tench. Stevie Nicks frå Fleetwood Mac syng ein duett med Petty på «Insider». The Heartbreakers spelte òg inn hitten «Stop Draggin' My Heart Around» for Nicks-albumet *[[Bella Donna av Stevie Nicks|Bella Donna]]* samstundes som *Hard Promises* vart spelt inn.

Dette var det andre Tom Petty-albumet på Backstreet Records. Utgjevinga til albumet vart forseinka medan Petty og distributøren hans, MCA Records, krangla om listeprisen. MCA hadde planar om å gje ut albumet til ein ny og dyrare listepris på 9,98 dollar, etter at dei hadde gjort det same med Steely Dan sitt *[[Gaucho]]* og Olivia Newton-John/Electric Light Orchestra sitt *[[albumet Xanadu|Xanadu]]*. Denne såkalla «superstjerneprisen» var 1 dollar meir enn den vanlege listeprisen på 8,98 dollar. Petty protesterte og vurderte å kalle albumet *Eight Ninety-Eight*, eller trekke det heilt attende. MCA valde til slutt å gje det ut til normal pris.

Under innspelinga av albumet hadde John Lennon bestilt studiotid samstundes. Tom Petty såg fram til å møte han, men det skjedde aldri då Lennon vart myrda før han kom så langt. Som ei hyllest til Lennon fekk bandet markert «WE LOVE YOU JL» på masterkopien av albumet. Fram til i dag står det «WE LOVE YOU JL» på alle dei originale vinylutgåvene av albumet. Tittelen på albumet kjem frå ei linje i refrenget på «Insider».

## Innhald

## Medverkande

;The Heartbreakers
*Tom Petty – solovokal, 12- & 6-strengs elektrisk & akustisk gitarar, bassgitar & elektrisk piano på «Something Big»
*Mike Campbell – 12- & 6-strengs gitar elektrisk gitarar, autoharpe, trekkspel, harmonium, bassgitar
*Benmont Tench – organ, piano, korvokal
*Ron Blair – bassgitar
*Stan Lynch – trommer, korvokal

;Andre musikarar
*Phil Jones – perkusjon på alle spor
*Stevie Nicks – harmonivokal på «Insider», korvokal på «You Can Still Change Your Mind»
*Donald «Duck» Dunn – bassgitar on «A Woman in Love»
*Sharon Celani – korvokal på «You Can Still Change Your Mind»
*Alan «Bugs» Weidel – piano på «Nightwatchman»

## Lister

### Vekeslister

### Årslister

## Kjelder

**Denne artikkelen bygger på «[[:en:Hard Promises|Hard Promises]]» frå ,  den 11. mars 2015.* 
*** oppgav desse kjeldene:*
Stevie Nicks

**Stephanie Lynn «Stevie» Nicks** () er ein USA-amerikansk musikar, mest kjend som medlem av Fleetwood Mac og ein lang solokarriere, som i alt har produsert over førti topp 50-singlar og meir enn 140 millionar selde album. Ho vert kalla «Den regjerande dronninga av Rock and Roll» og ein av dei 100 beste songarane gjennom tidene av *[[Rolling Stone]],* og som eit medlem av Fleetwood Mac vart ho innlemma i Rock and Roll Hall of Fame i 1998. Som soloartist har ho blitt nominert til Grammy-prisen åtte gonger og fem prisar med Fleetwood Mac.

Nicks kom med i Fleetwood Mac i 1975 i lag med kjærasten Lindsey Buckingham. Det andre albumet til Fleetwood Mac etter Nicks og Buckingham kom inn, *[[Rumours av Fleetwood Mac|Rumours]]*, kom ut i 1977 og vart det bestseljande albumet det året, og eit av dei bestseljande albuma gjennom tidene med omkring 40 millionar selde eksemplar verda over. Albumet er det sjette mest selde gjennom tidene og låg på toppen av den amerikanske albumlista i 31 veker. Det nådde òg toppen av albumlistene verda over. Album fekk Grammy-prisen for årets album i 1978 og gav fire htisinglar med Nicks sin «Dreams» som denf ørste og einaste førsteplassen på den amerikanske singellista. 

Nicks byrja solokarrieren sin i 1981 med albumet *[[Bella Donna av Stevie Nicks|Bella Donna]]*, som selde til platinaplate mindre enn tre månader etter det kom ut, og har sidan seld til 4x platinaplate. Ho har gjeve ut i alt åtte studioalbum, og det nyaste, *[[24 Karat Gold: Songs from the Vault]]*, kom ut i oktober 2014. Nicks er mest kjend for den særeigne stemma, den mystiske utsjånaden og dei symbolske tekstane.

## Diskografi
;Studioalbum
* *[[Bella Donna av Stevie Nicks|Bella Donna]]* (1981)
* *[[The Wild Heart av Stevie Nicks|The Wild Heart]]* (1983)
* *[[Rock a Little]]* (1985)
* *[[The Other Side of the Mirror av Stevie Nicks|The Other Side of the Mirror]]* (1989)
* *[[Street Angel av Stevie Nicks|Street Angel]]* (1994)
* *[[Trouble in Shangri-La]]* (2001)
* *[[In Your Dreams av Stevie Nicks|In Your Dreams]]* (2011)
* *[[24 Karat Gold: Songs from the Vault]]* (2014)

### Fleetwood Mac
* *[[Fleetwood Mac (1975)|Fleetwood Mac]]* (1975)
* *[[Rumours av Fleetwood Mac|Rumours]]* (1977)
* *[[Tusk av Fleetwood Mac|Tusk]]* (1979)
* *[[Mirage av Fleetwood Mac|Mirage]]* (1982)
* *[[Tango in the Night]]* (1987)
* *[[Behind the Mask av Fleetwood Mac|Behind the Mask]]* (1990)
* *[[Say You Will av Fleetwood Mac|Say You Will]]* (2003)

## Kjelder

**Denne artikkelen bygger på «[[:en:Stevie Nicks|Stevie Nicks]]» frå ,  den 11. mars 2015.* 
*** oppgav desse kjeldene:*


## Bakgrunnsstoff

* 
* Reprise Records
* 
*
The Waiting av Tom Petty

«**The Waiting**» er ein song av Tom Petty and the Heartbreakers og den første singelen frå albumet *[[Hard Promises]]* i 1981. Songen nådde 19. plassen på ''Billboard'' Hot 100 og toppen av den nye Rock Tracks-lista til magasinet, der han låg seks veker på rad.

## Andre versjonar
*Linda Ronstadt spelte inn songen i 1995 på albumet *[[Feels Like Home av Linda Ronstadt|Feels Like Home]]*.

## I popkulturen

Songen vart nytta i ein episode av *[[The Simpsons]]* kalla  «The Cartridge Family». «The Waiting» vart òg nytta i marknadsføringa av femte sesongen av komiserien *The Office*.

Petty framførte songen på *[[It's Garry Shandling's Show]]* i 1987.

## Medverkande
*Tom Petty - rytmegitar, solovokal
*Mike Campbell - sologitar, bassgitar
*Benmont Tench - klaverinstrument, korvokal
*Stan Lynch - trommer, korvokal
*Phil Jones - perkusjon

## Lister

## Kjelder

**Denne artikkelen bygger på «[[:en:The Waiting (song)|The Waiting (song)]]» frå ,  den 11. mars 2015.* 
*** oppgav desse kjeldene:*


## Bakgrunnsstoff
*Musikkvideo på YouTube
*Behind the Waiting - utdrag frå dokumentaren *[[filmen Runnin' Down a Dream|Runnin' Down a Dream]]*
*YouTube-klipp - NBC-reklame for *The Office* med «The Waiting»
A Woman in Love (It's Not Me)

«**A Woman in Love (It's Not Me)**» er ein song av det amerikanske rockebandet Tom Petty and the Heartbreakers. Han vart gjeven ut i juni 1981 som den andre singelen frå albumet *[[Hard Promises]]*. Singelen nådde 79. plassen på den amerikanske *Billboard* Hot 100 chart. 

Songen har store musikalske kontrastar, og startar med eit roleg, R&B-aktig vers med ein viss melankoli, før det vert ei dramatisk endring i refrenget, der bandet eksploderer inn i ein hardare rockelåt som i følgje Allmusic er både «lydmessig sjokkerande og vakker».

Donald «Duck» Dunn spelar bass på songen.

## Musikars
*Tom Petty - solovokal, rytmegitar
*Mike Campbell - sologitar
*Benmont Tench - klaverinstrument
*Stan Lynch - trommer
*Donald «Duck» Dunn - bassgitar
*Phil Jones - perkusjon

## Lister

## Kjelder

**Denne artikkelen bygger på «[[:en:A Woman in Love (It&#39;s Not Me)|A Woman in Love (It&#39;s Not Me)]]» frå ,  den 11. mars 2015.* 
*** oppgav desse kjeldene:*
Long After Dark

***Long After Dark*** er det femte studioalbumet til Tom Petty and the Heartbreakers, gjeve ut i november 1982 på Backstreet Records. Albumet inneheld ein stor MTV-hit, «You Got Lucky», og var det første albumet deira med Howie Epstein på bass og harmonivokal. Vokalen til Epstein er tydeleg gjennom heile albumet, kanskje mest av alt på «Change of Heart». Frå den tid vart vokalen til Epstein ein viktig del av lyden til Heartbreakers. I tillegg var albumet det første av Heartbreakers med synthesizer.

Ein song som vart spelt inn for albumet var «Keeping Me Alive», som Petty sjølv likte godt, men som produsenten Jimmy Iovine mislikte. Petty har fortalt at han meiner albumet hadde vore betre med denne songen på albumet. «Keeping Me Alive» vart gjeve ut i 1995 som ein del av plateboksen 1995 *[[Playback av Tom Petty and the Heartbreakers|Playback]]*.

## Innhald

## Musikarar
* Tom Petty – solovokal, 6- og 12-strengs akustisk og elektrisk gitar, sologitar på «We Stand a Chance», Prophet 5 synthesizer
* Mike Campbell – sologitar, 12-strengsgitar, orgel på «We Stand a Chance»
* Benmont Tench – akustisk og elektrisk piano, Hammond og Vox orgel, synthesizer, korvokal
* Stan Lynch – trommer, korvokal
* Howie Epstein – bassgitar, korvokal
* Phil Jones – perkusjon
* Ron Blair – bassgitar on «Between Two Worlds»

## Lister

### Vekeslister

### Årslister

## Kjelder

**Denne artikkelen bygger på «[[:en:Long After Dark|Long After Dark]]» frå ,  den 11. mars 2015.* 
*** oppgav desse kjeldene:*
Skiskyting under Vinter-OL 2002

**Skiskyting under Vinter-OL 2002** vart arrangert ved det nybygde skisportanlegget Soldier Hollow, vel 10 km sør for Park City i Utah. Dei åtte tevlingane, jamt fordelt på kvinner og menn, vart avvikla i dagane 11. - 20. februar 2002. 

Ole Einar Bjørndalen vann gullmedaljar i alle fire øvingane for menn.

## Menn
### 10 kilometer



Dato: 13. februar


### 12,5 km jaktstart



Dato: 16. februar


### 20 km



Dato: 11. februar


### 4 x 7,5 km stafett



Dato: 20. februar


## Kvinner
### 7,5 kilometer



Dato: 13. februar


### 10 km jaktstart



Dato: 16. februar


### 15 km



Dato: 11. februar


### 4 x 7,5 km stafett



Dato: 18. februar


## Kjelder

**Denne artikkelen bygger på «[[:de:Olympische Winterspiele 2002/Biathlon|Olympische Winterspiele 2002/Biathlon]]» frå ,  den 11. mars 2015.*
Howie Epstein

**Howard Norman «Howie» Epstein** () var ein musikar mest kjend som bassist i Tom Petty and the Heartbreakers.

## Tidleg liv
Epstein var fødd i Milwaukee og voks opp i ein musikalsk familie, men byrja ikkje å spele bass før eit par år før han kom med i Heartbreakers. Faren hans, Sam, var ein lokal plateprodusent som arbeidde med forskjellige rock- og soulgrupper i 1950- og 1960-åra. Howie brukte å vere med faren i studio, og spelte inn litt musikk som ung gut.

Seint i 1960- og tidleg i 1970-åra, spelte Howie i fleire rock and roll- og countryband, som MHB Experience, Egz, Winks, Forearm Smash og The Craze. Då han hadde kome så langt han kunne kome i Milwaukee, valde Epstein å flytte til New York, men før han kom så langt vart han dratt til Vestkysten av ein trommeslagarven for å spele bass i eit nytt band som John Hiatt starta i LA. Han spelte med Hiatt i to år og to album (*[[Slug Line]]* og *[[Two Bit Monsters]]*) og turnerte ei kort tid med Cindy Bullens.

## The Heartbreakers
Epstein spelte så for Del Shannon. Medan han spelte på eit Shannon-album som Tom Petty var produsent for (*Drop Down And Get Me*), vart Epstein imponert over det Petty kunne. Då Ron Blair, som hadde vore bassist med Tom Petty and The Heartbreakers sidan starten i 1976, så annonserte at han hadde fok nok av turnelivet, vart Epstein henta inn for å erstatte han.

## Samarbeid
Epstein spelte bass på innspelingar av Eric Andersen, Bob Dylan, Carlene Carter, Johnny Cash, John Hiatt, Stevie Nicks, Roy Orbison, Carl Perkins, John Prine, Linda Ronstadt, Del Shannon, The Textones, The Village People og Warren Zevon.

Han var òg låtskrivar og produsent. Epstein produserte to album for John Prine, inkludert *[[The Missing Years]]* i 1991, som vann ein Grammy-pris for beste folkemusikkalbum, og Eric Andersen sitt *Memory Of The Future* (1998).

Epstein var i eit forhold med Carlene Carter, etter ho skilde seg frå Nick Lowe og reiste attende til USA i 1988. Han hjelpte Carter få karrieren på fote att. Epstein produserte hitalbumet hennar, *[[I Fell in Love av Carlene Carter|I Fell in Love]]* (1990), og skreiv tittelsporet i lag med Perry M. Lamek. Carter vart nomninert til Grammy-prisen for beste kvinnelege countrysong på for «I Fell In Love» i 1991. Tre år seinare produserte Epstein oppfølgjaren til Carter, *[[Little Love Letters]]*. Epstein og Carter var forlova i 1990-åra, men gifta seg aldri.

## Død
Epstein døydde av komplikasjonar av dopmisbruk, men det vart ikkje rapportert om ein overdose. Etterforskarar vart fortalt at Epstein brukte heroin. Han døydde 23. februar 2003, 47 år gammal. I seinare intervju fortalte Tom Petty at oppførselen til Epstein hadde blitt uføreseieleg: «Han berre forsvann hen for oss, til eit punkt der me meinte at å halde Howie i bandet ville gjere større skade på han enn å bli kvitt han. Dei personlege problema hans var enorme og alvorlege.»

## Bakgrunnsstoff
*
You Got Lucky

«**You Got Lucky**» er ein song av Tom Petty and the Heartbreakers og den første singelen frå albumet *[[Long After Dark]]* i 1982. Singelen nådde 20. plassen på ''Billboard'' Hot 100 og toppen av *[[Billboard (magazine)|Billboard]]* Top Tracks-lista, der han låg i tre veker mot slutten av 1982. 

## Musikkvideo
Den offisielle videoen for singelen syner Tom Petty og Mike Campbell som kjem i ein svevebil i fjernsynsserien *[[serien Logan's Run|Logan's Run]]* til i eit svart telt i ørkenen. Dei finn ein radio eller kassettspelar, skur han på og musikken startar, medan dei andre bandmedlemmane, Howie Epstein, Benmont Tench og Stan Lynch, kjem på ein motorsykkel med sidevogn. Dei går inn i teltet og skrur på straumen for instrumenta sine og ei rekkje fjernsynsapparat, der ein kan sjå videoar av The Heartbreakers sine «Here Comes My Girl» og «A Woman In Love (It's Not Me)». Campbell spelar ein gitarsolo, Howie vinn jackpot på ein einarma banditt, og Petty veltar eit *[[Astro Invader]]*-videospel før dei alle dreg avstad. 

## Medverkande
* Tom Petty – solovokal
* Mike Campbell – rytme- og sologitarar
* Benmont Tench – akustisk piano, synthesizer
* Stan Lynch – trommer
* Howie Epstein – bassgitar, korvokal
* Phil Jones – perkusjon

## Lister

## Andre versjonar
* Ein versjon av songen finst på ei deluxe-utgåve av The Gaslight Anthem-albumet *[[Handwritten av The Gaslight Anthem|Handwritten]]* frå 2012.
* Divine Fits spelte 'You got Lucky' på åturneen sine i 2013.
* Tony Lucca spelte ein versjon av songen i 2011 på albumet *Under The Influence*.
* Ridley Bent spelte songen i 2014 på albumet *Wildcard*.

## Kjelder

**Denne artikkelen bygger på «[[:en:You Got Lucky|You Got Lucky]]» frå ,  den 11. mars 2015.* 
*** oppgav desse kjeldene:*
Change of Heart av Tom Petty

**«Change of Heart»** er ein song spelt inn av det amerikanske rockebandet Tom Petty and the Heartbreakers. Han vart gjeven ut i februar 1983 som den andre singelen frå albumet *[[Long After Dark]]*. Singelen nådde 21. plassen på den amerikanske *Billboard* Hot 100-lista.

## Lister

## Kjelder

**Denne artikkelen bygger på «[[:en:Change of Heart (Tom Petty song)|Change of Heart (Tom Petty song)]]» frå ,  den 11. mars 2015.* 
*** oppgav desse kjeldene:*
Hydrant

**Hydrant** eller **brannhydrant** er ei utandørs innretning over jorda, nytta til å kople brannslanger til ei nedgrave vassleidning for å skaffe vatn til brannslukking. Hydranten fungerar som ei tappekrane som kan opnast og stengjast ved hjelp av særlege reiskap eller nyklar som berre brannvesenet eller anna autorisert personell disponerar. Brannhydrantar er plassert langs gater og på andre område der det er høveleg med tanke på snøgt å kunne å slukke brann i bygningar.

I nyare tider har det vorte meir vanleg å nytte nedgravne kummar med kraner med uttak for brannslanger i staden for brannhydrantar.

## Bakgrunnsstoff
Brannstell

**Brannstell** har som oppgåve å berge menneske, dyr og eigedom frå brann og andre typar ulukker, oversvømmingar og anna. Brannstellet er organisert som ein fast mannskapsstyrke med vakt døgeret rundt, eventuelt med mannskap som skal tilkallast, og skal ha til disposisjon særlege utstyrte køyretøy og anna reiskap som er naudsynt for å sløkke brannar i bygningar, transportmiddel eller andre konstruksjonar, få ut personar frå brennande bygningar, frå kollisjonsskadde bilar, tog, fly og anna. Utstyr og mannskap er samla på *brannstasjonar*. 

Brannstellet skal dessutan stå for kontrollar og opplysningsarbeid som skal hindre at brann kan oppstå.

I Noreg er brannstellet i hovudsak eit kommunalt ansvar, ofte organisert som eit samarbeid mellom grannekommunar. Men somme verksemder med særleg ulukkerisiko, som til dømes flyplassar, skal i tillegg ha sitt eige lokale og spesialtrente brannvern med eige utstyr eigna til å berge folk frå dei ulukkene som kan skje i vedkomande verksemd.

## Bakgrunnsstoff
Skiskyting under Vinter-OL 1998

**Skiskyting under Vinter-OL 1998** vart arrangert ved landsbyen Nozawa Onsen, ei 80 km nord for OL-byen Nagano. Dei seks tevlingane, tre kvar for både kvinner og menn, vart avvikla i dagane 11. - 21. februar 1998.

## Menn
### 10 kilometer



Dato: 18. februar 1998


### 20 km



Dato: 11. februar 1998


### 4 x 7,5 km stafett



Dato: 21. februar 1998


## Kvinner
### 7,5 kilometer



Dato: 15. februar 1998


### 15 km



Dato: 9. februar 1998 


### 4 x 7,5 km stafett



Dato: 19. februar 1998


## Kjelder

**Denne artikkelen bygger på «[[:de:Olympische Winterspiele 1998/Biathlon|Olympische Winterspiele 1998/Biathlon]]» frå ,  den 12. mars 2015.*
Musikkgruppa Curve

**Curve** var eit engelsk duo innan alternativ rock og electronica frå London, skipa i 1990 og oppløyst i 2005. Bandet bestod av Toni Halliday (vokal, stundom gitar) og Dean Garcia (bass, gitar, trommer, programmering). Halliday skreiv òg tekstane til songane deira, medan begge skreiv melodi. Ein viktig bidragsytar var produsenten Alan Moulder, som hjelpte dei å blande tunge rytmar med tette gitar spor mot vokalen til Halliday.

Curve gav ut fem studioalbum (*[[Doppelgänger av Curve|Doppelgänger]]* i 1992, *[[Cuckoo av Curve|Cuckoo]]* i 1993, *[[Come Clean av Curve|Come Clean]]* i 1998, *[[Gift av Curve|Gift]]* i 2001 og *[[The New Adventures of Curve]]* i 2002), fem samlealbum og ei rekkje EPar og singlar. 

## Diskografi

### Studioalbum

### Samlealbum

### EP-ar og singlar

## Kjelder

**Denne artikkelen bygger på «[[:en:Curve (band)|Curve (band)]]» frå ,  den 12. mars 2015.* 
*** oppgav desse kjeldene:*


## Bakgrunnsstoff
* Offisiell nettstad
* Cuckoo's Nest - The Curve Archive
Nydalen

**Nydalen** (opphavleg kalla *Nygårdsdalen*, tidlegare *Ellendalen* og i mellomalderen *Fallandadalen*) er eit strok på båe sider av nordre parten av Akerselva i Oslo, i Bydel Nordre Aker. Frå å ha vore eit typisk industristrok som utvikla seg på 1800-talet med både tekstilfabrikkar som Nydalens Compagnie og jarnverket Christiania Spigerverk, har det på slutten av 1900-talet vorte totalt endra til eit strok  med kontorverksemder og bustadblokker. Frå 2005 har Handelshøyskolen BI hatt hovudsete i Nydalen.

Akerselva renn gjennom området. Elva var tidlegare energikjelde for fabrikkar, tilgrisa av avfallsvatn og overbygd på store strekningar av fabrikk- og lagerbygningar. I nyare tid har ho vorte opna att, reinska for skadeleg tilsig og lagt til rette for både bading og fisking.

Mykje av areala i Nydalen er i privat eige, inklusive gategrunnen. Trafikkskilta innafor det private området er ikkje dei offisielle, sjølv om dei liknar, men med andre farger, og handhevinga av reglane skjer på privatrettsleg grunnlag.

## Kommunikasjon
Eit par-tre bussliner går inn i Nydalen. Jarnbanelina Gjøvikbanen har haldeplass i Nydalen, og T-banen har stasjon her, Nydalen stasjon.

## Kjelder

* Knut Are Tvedt (red): *[[Oslo byleksikon]]*, Kunnskapsforlaget 2010, ISBN 978-82-573-1760-7

## Bakgrunnsstoff
Jerry Hey

**Jerry Hey** () er ein USA-amerikansk trompetist, flygelhornspelar, arrangør og studiomusikar som har spelt på hundrevis av innspelingar, som *[[Thriller av Michael Jackson|Thriller]]* og ein markant flygelhornsolo på Dan Fogelberg-hitten «Longer».

Han var trompetist i Seawind.

## Grammyprisar
*1981 - Best Instrumental Arrangement
**Jerry Hey & Quincy Jones (arrangørar) for «Dinorah, Dinorah» av George Benson
*1982 - Best Instrumental Arrangement Accompanying Vocal(s)
**Jerry Hey & Quincy Jones (arrangørar) for «Ai No Corrida» av Quincy Jones
*1983 - Best Instrumental Arrangement Accompanying Vocal(s)
**Jerry Hey & David Paich, Jeff Porcaro (arrangørar) for «Rosanna» av Toto
*1984 - Best Album of Original Score Written for a Motion Picture or A Television Special
**Michael Boddicker, Irene Cara, Kim Carnes, Douglas Cotler, Keith Forsey, Richard Gilbert, Jerry Hey, Duane Hitchings, Craig Krampf, Ronald Magness, Dennis Matkosky, Giorgio Moroder, Phil Ramone,  Michael Sembello, Shandi Sinnamon (komponistar) for *Flashdance*
*1991 - Best Arrangement on an Instrumental
**Jerry Hey, Quincy Jones, Ian Prince & Rod Temperton (arrangørar) for «Birdland» av Quincy Jones

## Kjelder

**Denne artikkelen bygger på «[[:en:Jerry Hey|Jerry Hey]]» frå ,  den 12. mars 2015.* 
*** oppgav desse kjeldene:*
Rebels av Tom Petty

«**Rebels**» er ein song av Tom Petty and the Heartbreakers frå albumet *[[Southern Accents]]* i 1985. Han vart gjeven ut som singel frå albumet same året. Singelen nådde berre 74. plassen på ''Billboard'' Hot 100, og gjorde det mykje betre på Billboard Album Rock Tracks-lista, der han nådde femteplassen. 

Songen vart spelt inn i 1984. Det var under innspelinga av denne songen at Petty fekk eit brot i handa. Petty hugsar at han var så påverka av dop at han ikkje fekk til det arrangementet han ønskte. Petty gjekk inn i kontrollrommet og sette den originale demosongen på, som var berre han og ein Rickenbacker 12-strengsgitar. Dette gjorde han så rasande at han storma opp trappene i huset sitt og slo veggen i handa. Petty måtte opererast og gjekk med metallskruar i handa i lang tid.

## Medverkande

### Tom Petty & the Heartbreakers
*Tom Petty - 12-strengsgitar, solovokal
*Mike Campbell - gitarar, bass, klaverinstrument
*Benmont Tench - klaverinstrument, korvokal
*Stan Lynch - trommer, korvokal
*Howie Epstein - korvokal

### Andre musikarar
*William Bergman – horn, tenorsaksofon, korvokal
*John Berry, Jr. – trompet, horn
*Dick Braun – trompet, horn, korvokal
*Jim Coile – horn, tenorsaksofon, korvokal
*Kurt McGettrick – horn, korvokal
*Molly Duncan – saksofon
*Dave Plews – trompet
*Bobbye Hall – perkusjon

## Lister

## Kjelder

**Denne artikkelen bygger på «[[:en:Rebels (song)|Rebels (song)]]» frå ,  den 12. mars 2015.* 
*** oppgav desse kjeldene:*
Don't Come Around Here No More

«**Don't Come Around Here No More**» er ein song skriven av Tom Petty frå Tom Petty and the Heartbreakers og David A. Stewart frå Eurythmics. Han vart gjeven ut i februar 1985 som den første singelen frå albumet *[[Southern Accents]]*.

## Bakgrunn og låtskriving
Den originale inspirasjonen til songen var eit romantisk møte som Stewart hadde med Stevie Nicks frå Fleetwood Mac. På *[[The Howard Stern Show]]* forklarte Dave Stewart at tittelen faktisk vart sagt slik av Nicks. Ho hadde gjort det slutt med Eagles-gitaristen Joe Walsh kvelden før, og inviterte Stewart heim til seg på fest etter ein tidleg Eurythmics-konsert i Los Angeles. Stewart visste ikkje kven ho var på den tida, men gjekk likevel. Då festdeltakarane alle forsvann inn på badet for å ta kokain, valde han å gå og legge seg. Han vakna klokka fem om morgonen av at Nicks var på rommet hans og prøvde ut viktorianske klede og skildra det heile som noko som likna på *[[Alice i Eventyrland]]*. Seinare den morgonen fortalte ho Walsh, «Don't come around here no more».

## Musikkvideoe
Musikkvideoen har *Alice i Eventyrland* som tema og vart regissert av Jeff Stein.

## Medverkande

### The Heartbreakers
*Tom Petty - solovokal, piano
*Mike Campbell - gitar, bass-synthesizer
*Benmont Tench - strykarar på synthesizer
*Stan Lynch - trommer, perkusjon
*Howie Epstein - bassgitar, vokal

### Andre medverkande
*Stevie Nicks - korvokal
*David A. Stewart - elektrisk sitar, synthesizer, vokal
*Dean Garcia - bassgitar i introen
*Daniel Rothmuller - cello
*Marilyn Martin - korvokal
*Stephanie Sprull - korvokal
*Sharon Celani - korvokal
*Alan «Bugs» Weidel - villhund-piano

## Lister

## Andre versjonar
Susanna frå Susanna and the Magical Orchestra song ein lågmeldt versjon av songen i 2008 på albumet *[[Flower of Evil]]*. Den britiske indie-popartisten Diana Vickers song òg inn songen. Bob Rivers laga ein parodi av songen.

## Kjelder

**Denne artikkelen bygger på «[[:en:Don&#39;t Come Around Here No More|Don&#39;t Come Around Here No More]]» frå ,  den 12. mars 2015.* 
*** oppgav desse kjeldene:*
Songen Southern Accents

«**Southern Accents**» er ein song av Tom Petty and the Heartbreakers på albumet med same namn.

## Innspeling
Under innspelinga av songen var det krangling mellom bandmedlemmane, og kvar av dei hadde sitt eige syn på korleis den endelege versjonen av songen og albumet skulle vere. Songen vart spelt inn i Sound City Studios i Los Angeles i California.

## Utvikling
Songen har ei tyding om å kjenne kvar ein kjem frå og kvar ein står. Han snakkar om å vere stolt av si eiga arv når denne vert kritisert og/eller håna. Den tredje og fjerde linja i songen er eit døme på dette: 

«*The young 'uns call it country,*
*The Yankees call it dumb.*»


## Mottaking
Songen vart ikkje gjeve ut som singel, og finst berre på albumet. Han vart møtt med generelt god kritikk av store magasin som Rolling Stone, som kalla han «eit kraftig forsvar av dei Sørstatsrøtene hans og ein ambisøs kamp om den kunstnariske æra si.» Mange meldingar trekte fram songen som eit høgdepunkt på albumet. 

## Andre versjonar
*Johnny Cash – *[[Unchained av Johnny Cash|Unchained]]*

## Kjelder

**Denne artikkelen bygger på «[[:en:Southern Accent (song)|Southern Accent (song)]]» frå ,  den 12. mars 2015.* 
*** oppgav desse kjeldene:*


## Bakgrunnsstoff
*
Pack Up the Plantation: Live!

***Pack Up the Plantation: Live!*** er det første konsertalbumet av Tom Petty and the Heartbreakers, gjeve ut i november 1985. Det vart stort sett spelt inn i Wiltern Theatre i 1985, men inneheld òg eit par songar frå tidlegare år. Det vart gjeve ut som eit dobbeltalbum på vinyl, ein enkel kassett og CD. 

Ein konsertfilm frå Wiltern Theatre, òg kalla *[[filmen Pack Up the Plantation: Live!|Pack Up the Plantation: Live!]]* vart gjeve ut på heimevideo i 1986. Han inneheld songar som ikkje var med på albumet, som «Don't Do Me Like That» og «Don't Come Around Here No More», i tillegg til coverlåtane «Little Bit O' Soul» og «Route 66».

## Innhald

Versjonane av «So You Want to Be a Rock 'n' Roll Star» og «Don't Bring Me Down» kom seinare ut på *[[Playback av Tom Petty and the Heartbreakers|Playback]]*; «So You Want...» var òg med på **. Dei to songane som berre finst på vinyl og kassett, vart aldri offisielt gjeve ut på CD.

## Innspelingar

Dei fleste songane vart spelte inn ved Wiltern Theatre i Los Angeles i California, 7. august 1985 utanom,

* «Don't Bring Me Down» – Paradise Theater, Boston, Massachusetts, 16. juli 1978
* «Stories We Could Tell» – Hammersmith Odeon, London, England, 7. mars 1980
* «Needles and Pins» & «Insider» – The Forum, Los Angeles, California, juni 1981
* «Shout» – The Coliseum, Richfield, Ohio, 19. mars 1983
* «Rockin' Around (With You)» – Irvine Meadows Amphitheater, Irvine, California, juni 1983

## Medverkande
* Tom Petty - 6 & 12-strengs elektrisk & akustisk gitar, solovokal
* Mike Campbell - sologitar, 12-strengs, lap steel & slidegitar
* Howie Epstein - bass, mandolin & harmonivokal
* Benmont Tench - klaverinstrument & vokal
* Stan Lynch - trommer & vokal

Soul Lips Horns: (på spor spelte inn i the Wiltern Theater)
* Jimmy Zavala - saksofon, munnspel
* Lee Thornburg - trompet, flygelhorn
* Nick Lane - trombone, eufonium

The Rebeletts: (på spor i the Wiltern Theater)
* Pat Peterson - korvokal, perkusjon
* Caroll Sue Hill - korvokal, perkusjon

Andre musikarar:
* Ron Blair - bass på «Insider», «Needles and Pins», «Stories We Could Tell» & «Don't Bring Me Down»
* Phil Jones - perkusjon på «Insider», «Needles and Pins», «Rockin' Around (With You)» & «Shout»
* Bobby Valentino - fiolin på «Stories We Could Tell»
* Stevie Nicks - vokal på «Insider» & «Needles and Pins»

## Kjelder

**Denne artikkelen bygger på «[[:en:Pack Up the Plantation: Live!|Pack Up the Plantation: Live!]]» frå ,  den 12. mars 2015.* 
*** oppgav desse kjeldene:*
Skiskyting under Vinter-OL 1994

**Skiskyting under Vinter-OL 1994** vart arrangert på Birbeineren skistadion på Lillehammer. Dei seks tevlingane, tre kvar for både kvinner og menn, vart avvikla i dagane 18. - 26. februar 1994.

## Menn
### 10 kilometer



**Dato**: 23. februar 1994 



### 20 km



**Dato**: 20. februar 1994 



### 4 x 7,5 km stafett



**Dato**: 26. februar 1994 



## Kvinner
### 7,5 kilometer



**Dato**: 23. februar 1994 



### 15 km



**Dato**: 18. februar 1994 



### 4 x 7,5 km stafett



**Dato**: 25. februar 1994 



## Kjelder

**Denne artikkelen bygger på «[[:de:Olympische Winterspiele 1994/Biathlon|Olympische Winterspiele 1994/Biathlon]]» frå ,  den 12. mars 2015.*
Jimmy Zavala

**Jimmy 'Z' Zavala** () er ein USA-amerikansk musikar. I tenåra spelte saksofonisten ofte på nattklubbar i heimbyen Sacramento i California, ofte med mørke solbriller. På denne tida vart han introdusert for munnharpe- og munnspelsmusikken til Little Walter og Taj Mahal.
 
Han flytta til Los Angeles i 1980, og då han jamma på Central Club på Sunset Strip, vart han lagt merke til av Rod Stewart-bandmedlemma Robin Le Mesurier og Jim Cregan, som seinare føreslo Zavala då Stewart trengde ein saksofoninst i bandet. Jimmy Z vart då medlem av bandet til Stewart. 

I tillegg spelte Jimmy Z med John Cougar, Les Dudek, tidlegare Knack-gitarist, Doug Fieger, The Rockets og Ronnie Wood. Han spelte så med Eurythmics i fleire år. Munnspelet hans er å høyre på «Missionary Man».

Zavala spelte òg i lag med Tom Petty and the Heartbreakers på Live Aid i Philadelphia i 1985, og på *[[Southern Accents]]*-turneen til Petty. Han vart raskt ein av dei mest ettersøkte studiomusikarane i Los Angeles. 

Andre artistar Jimmy Z har spelt med er mellom andre Dr. Dre, Willy DeVille, Rick Springfield, Carole King, Eric Burdon, Rita Coolidge, Thomas Dolby, «Weird Al» Yankovic, Yes, Rick Price, Corey Hart og Shakespears Sister.

## Diskografi
**Anytime...Anyplace!* (1988)
**[[Muzical Madness]]* (1991)
**Caught Inside* (2003)
**Corazón Y Alma de un Jaguar  (The Heart and Soul of a Jaguar)* (2004)
**That's The Way I Roll* (2014)

## Kjelder

**Denne artikkelen bygger på «[[:en:Jimmy Zavala|Jimmy Zavala]]» frå ,  den 12. mars 2015.* 
*** oppgav desse kjeldene:*


## Bakgrunnsstoff
* Offisiell nettstad
* Confessions of a Glorified Sideman (blog)
* Facebook Fan Page
*
Needles and Pins

«**Needles and Pins**» er ein song skriven av Jack Nitzsche og Sonny Bono. I sjølvbiografien skriv Bono at han song i lag med gitarspelinga til Nitzsche, og skapte både melodien og teksten ved hjelp av akkordane.

Songen vart først spelt inn av Jackie DeShannon. Andre hitversjonar av songen vart spelte inn av The Searchers, Cher, Tom Petty and the Heartbreakers med Stevie Nicks, Willie DeVille, Gary Lewis & the Playboys, Smokie, the Turtles, Ultima Thule og Ramones. Han vart ein stor hit som gjekk heilt til topps i Frankrike då han vart sungen på fransk av Petula Clark kalla «La Nuit N'en finit Plus».

## Jackie DeShannon-versjonen (1963)
Songen vart først spelt inn av Jackie DeShannon i 1963. I USA nådde han 84. plassen på *Billboard* Hot 100 i mai det året. Sjølv om han berre vart ein mindre hit i USA, toppa DeShannon-versjonen singellista i Canada i 1963. 

## The Searchers-versjonen (1964)
The Searchers høyrte den britiske artisten Cliff Bennett spele «Needles and Pins» på ein klubb i Hamburg, og ønskte raskt å spele han inn sjølv. Singelen vart gjeven ut på Pye Records i januar 1964. Han gjekk heilt til topps i Storbritannia, Irland og Sør-Afrika og nådde 13. plassen på *Billboard* Hot 100-lista i USA. Kort tid etter, i april 1964, kom «Needles and Pins» med på det neste albumet til The Searchers, *[[It's the Searchers]]*.

Ein kan høyre knirkinga frå basstrommepedalen gjennom heile innspelinga, særleg i starten av songen. 

## Smokie-versjonen (1977)
I 1977 spelte det engelske rockebandet Smokie inn songen som ein rockeballade for albumet *[[Bright Lights and Back Alleys]]*, og fekk ein hit i Europa med songen. Songen gjekk til topps i fleire europeiske land. 

## Ramones-versjonen (1978)
The Ramones spelte inn «Needles and Pins» i 1978 på album *[[Road to Ruin av Ramones|Road to Ruin]]*.

## Tom Petty and the Heartbreakers-versjonen (1985)
Tom Petty and the Heartbreakers gav ut det første konsertalbumet sitt i 1985, *[[Pack Up the Plantation: Live!]]*, der songaren frå Fleetwood Mac, Stevie Nicks song på «Needles and Pins» med Tom Petty i the Forum i Los Angeles i California.

## Genesis-referanse
Songen vert referert i Genesis-songen «Broadway Melody of 1974» frå albumet *[[The Lamb Lies Down on Broadway]]*.  Teksten går slik: «And as the song and dance begins, the children play at home with needles...Needles and pins» der linja «Needles and pins» vert sungen med dei originale tonane frå songen. 

## Kjelder

**Denne artikkelen bygger på «[[:en:Needles and Pins (song)|Needles and Pins (song)]]» frå ,  den 13. mars 2015.* 
*** oppgav desse kjeldene:*
* *Joel Whitburn's Top Pop Singlar 1955-1990* Record Research, Inc., Menomonee Falls WI, 1990 ISBN 0-89820-089-X
Skiskyting under Vinter-OL 1992

**Skiskyting under Vinter-OL 1992** vart arrangert ved skistaden Les Saisies, ein 30 km lang køyretur nordaust for Albertville. Dei seks tevlingane, tre kvar for både kvinner og menn, vart avvikla i dagane 11. - 20. februar 1992. Det var fyrste gongen skiskyting for kvinner stod på OL-programmet.

## Menn
### 10 kilometer



Dato: 12. februar



### 20 km



Dato: 20. februar



### 4 x 7,5 km stafett



Dato: 16. februar 1992



## Kvinner
### 7,5 kilometer



Dato: 11. februar



### 15 km



Dato: 19. februar



### 3 x 7,5 km stafett



Dato: 14. februar 1992



## Kjelder

**Denne artikkelen bygger på «[[:de:Olympische Winterspiele 1992/Biathlon|Olympische Winterspiele 1992/Biathlon]]» frå ,  den 13. mars 2015.*
Shout av Isley Brothers

«**Shout**» er ein popsong først spelt inn av The Isley Brothers. Han kom ut i 1959 og var skriven av brørne sjølv, som eit svar til Jackie Wilson sin «Lonely Teardrops». 

## Historie
Songen nådde ikkje høgare enn 47. plassen på ''Billboard'' Hot 100, men selde til gullplate og vart mykje spelt av andre artistar både i USA og internasjonalt. Berre ein månad etter han kom ut, spelte Johnny O'Keefe songen på det australske TV-showet *[[Six O'Clock Rock]]* og han nådde tredjeplassen i Australia. Han spelte inn songen på ny i 1964, men han vart då berre ein mindre hit. Joey Dee and the Starlighters nådde sjetteplassen med sin versjon av songen i 1962, medan Isley Brothers-versjonen gjekk inn att på lista same året med ein 94. plass. 

Den skotske popsongaren Lulu nådde sjuandeplassen i Storbritannia med songen i 1964 (som Lulu and the Luvvers), og ein åttandeplass med ein nyinnspelt versjon i 1986. The Shangri-Las spelte ein versjon av songen på debutalbumet deira, *[[Leader of the Pack]]* og det same gjorde The Kingsmen i 1965 på albumet *[[The Kingsmen Volume 3|Volume 3]]* og *[[The Kingsmen 15 Great Hits|15 Great Hits]]* i 1966. Tommy James and the Shondells spelte ein versjon av songen i 1967 på albumet *[[I Think We're Alone Now]]*.

Songen vart spelt av Otis Day and the Knights og vart mykje nytta i komedien *[[National Lampoon's Animal House]]* i 1978. Originalversjonen frå 1959 vart nytta i komedien *[[filmen Diner|Diner]]* frå 1982. Alvin and the Chipmunks spelte songen i 1996 på albumet *[[Club Chipmunk: The Dance Mixes]]* med Simon på solovokal. The Beatles spelte songen på konsertar og eit konsertopptak var med på *[[Anthology 1]]* frå 1996. Den amerikanske rockegruppa Bon Jovi spelte songen på konsertar. Det amerikanske poppunkbandet Green Day spelte songen i 2005 på konsertalbumet *[[Bullet in a Bible]]*. Bruce Springsteen har ofte spelt songen live i ein medley med «Twist and Shout». Blaine Anderson (Darren Criss) og Brittany Pierce (Heather Morris) framførte songen i 2013 på *[[Glee]]*. Robbie Williams framførte songen som ein del av «Call & Response Medley» på hans Swings Both Ways-turneen i 2014, i lag med «Reet Petite» og «Hit the Road Jack».

Songen vart innlemma i Grammy Hall of Fame i 1999. Han vart rangert på 118. plassen på lista til *[[Rolling Stone]]* over dei 500 beste songane gjennom tidene. 

## Medverkande
*Ronald Isley – solovokal
*O'Kelly Isley, Jr. – korvokal
*Rudolph Isley – korvokal

## Kjelder

**Denne artikkelen bygger på «[[:en:Shout (Isley Brothers song)|Shout (Isley Brothers song)]]» frå ,  den 13. mars 2015.* 
*** oppgav desse kjeldene:*


## Bakgrunnsstoff
* 
*
Let Me Up (I've Had Enough)

***Let Me Up (I've Had Enough)*** er det sjuande studioalbumet til det amerikanske bandet Tom Petty and the Heartbreakers, gjeve ut i 1987. Albumet inneheld fleire songar som er skrivne av Petty og Mike Campbell i lag enn noko anna Petty-album. Det er òg det einaste albumet der ingen av songane er representerte på *[[Greatest Hits av Tom Petty|Greatest Hits]]* frå 1993, ikkje ein gong singelen «Jammin' Me» (skriven i lag med Bob Dylan) som låg på toppen av Mainstream Rock Tracks i fire veker. «Jammin' Me» vart seinare gjeven ut på **. *Let Me Up (I've Had Enough)* vart spelt inn slik at det høyrtes ut som eit konsertalbum med ein teiknikk dei lærte av Dylan. 

## Innhald

## Medverkande
* Tom Petty – solo- og korvokal, 6- og 12-strengs elektrisk og akustisk gitar, bassgitar
* Mike Campbell – sologitar, 12-strengsgitar, akustisk gitar, bassgitar, Dobro, klaverinstrument, dulcimer, mandolin, ukulele, slidegitar, perkusjon
* Howie Epstein – bassgitar, harmonivokal 
* Benmont Tench – akustisk og elektrisk piano, Hammond og Vox orgel, vibrafon, synthesizer
* Stan Lynch – trommer, perkusjon

## Lister

### Album

### Singlar

## Kjelder

**Denne artikkelen bygger på «[[:en:Let Me Up (I&#39;ve Had Enough)|Let Me Up (I&#39;ve Had Enough)]]» frå ,  den 13. mars 2015.* 
*** oppgav desse kjeldene:*
Bankmøtet

**Bankmøtet** var eit møte som blei halden i Christiania frå 15. desember 1813 til 5. januar 1814 med føremål å skipa ei privat låne- og diskontokasse. 72 leiande forretningsmenn tok del i møtet som fann stad i Oslo Katedralskole i salen som seinare vart møtesalen til Stortinget. Møtet blei opna og avslutta av Kristian Fredrik.

På møtet teikna deltakarane seg for 2, 4 millionar sølvspeciedalar, av dette sto Kristian Fredrik for . 

## Kjelder
* 
*

**Denne artikkelen bygger på «[[:nb:Bankmøtet|Bankmøtet]]» frå , den 14. mars 2015, [https://no.wikipedia.org/w/index.php?title=Bankm%C3%B8tet&oldid=13752770 revisjon 13752770]*
Skiskyting under Vinter-OL 1988

**Skiskyting under Vinter-OL 1988** vart arrangert ved Canmore, vel 80 km vest for OL-byen Calgary. På programmet stod tre tevlingar, alle for menn, som vart avvikla i tida frå 20. til 26. februar 1988.

## 10 kilometer



Dato: 23. februar
Totalstigning: 380 m
Enkeltstigning: 55 m



## 20 km



Dato: 20. februar
Totalstigning: 736 m
Enkeltstigning: 55 m



## 4 × 7,5 km stafett



Dato: 26. februar
Totalstigning: 294 m
Enkeltstigning: 25 m



## Kjelder

**Denne artikkelen bygger på «[[:en:Olympische Winterspiele 1988/Biathlon|Olympische Winterspiele 1988/Biathlon]]» frå ,  den 14. mars 2015.*
Jammin' Me

«**Jammin' Me**» er den første singelen frå *[[Let Me Up (I've Had Enough)]]*, ein album av Tom Petty and the Heartbreakers frå 1987. Songen er skriven av Bob Dylan, Tom Petty og Mike Campbell. Heartland rock-songen er gjeven ut på samlealbuma *[[Playback av Tom Petty and the Heartbreakers|Playback]]* og **.

## Bakgrunn og tekst
På True Confessions-turneen mellom Tom Petty og Bob Dylan (som begge seinare vart med i Traveling Wilburys), samarbeidde på denne songen, som vart opningssporet på albumet. Songen handlar om ein mann som er «overvelda av «dei mange usamanhengande nyhendene som vert skapt i feilinformasjonsalderen» og inneheld ein «vaskesetel» av kjendisar i 1980-åra som Eddie Murphy, Joe Piscopo og Vanessa Redgrave, og eplet i auga til den unge Steve, er truleg ein referanse til Steve Jobs. Noko av teksten kom frå Dylan og Petty som plukka ord ut av ei avis og frå fjernsyn.

## Utgjeving og mottaking
«Jammin' Me» vart gjeven ut som den første singelen frå *Let Me Up (I've Had Enough)* i 1987. Han nådde førsteplassen av *[[magasinet Billboard|Billboard]]* Album Rock Trackslista og 18. plassen på ''Billboard'' Hot 100. Han vart den tredje singelen til Petty som nådde toppen av Album Rock-lista (seinare kalla Mainstream Rock) og låg der i fire veker. Kritikarane likte generelt singelen og Allmusic samanlikna han med Rolling Stones-songen «Start Me Up» og skreiv «den fantastiske grooven er særs smittande». *[[Rolling Stone]]* likte dei «rå gitarakkordane» til Petty og Campbell og «honkytonk-pianoet» til Benmont Tench. 

## Medverkande
*Tom Petty - solo- & korvokal
*Mike Campbell - solo- & rytmegitarar, bassgitar, perkusjon
*Benmont Tench - piano, organ
*Stan Lynch - trommer, perkusjon
*Howie Epstein - bass

## Lister

## Kjelder

**Denne artikkelen bygger på «[[:en:Jammin&#39; Me|Jammin&#39; Me]]» frå ,  den 14. mars 2015.* 
*** oppgav desse kjeldene:*
Skiskyting under Vinter-OL 1984

**Skiskyting under Vinter-OL 1984** vart arrangert ved turiststaden Igman - Veliko Polje, sørvest for OL-byen Sarajevo. På programmet stod tre tevlingar for menn, avvikla i tida frå 11. til 17. februar 1984.

## 10 kilometer



Dato: 14. februar



## 20 km



Dato: 11. februar



## 4 × 7,5 km stafett



Dato: 17. februar



## Kjelder

**Denne artikkelen bygger på «[[:de:Olympische Winterspiele 1984/Biathlon|Olympische Winterspiele 1984/Biathlon]]» frå ,  den 14. mars 2015.*
Rolf Storsveen

**Rolf Storsveen** () er ein norsk tidlegare skiskyttar frå Elverum som vann to sølvmedaljar i stafettøvinga i store internasjonale meisterskap, fyrst i VM 1982 og så i OL 1984. Han vart noregsmeister på 20 km i 1981. Storsveen var medlem i Sørskogbygda Idrettslag. 

### Aktiv
Saman med Eirik Kvalfoss, Kjell Søbak og Odd Lirhus vann han sølv på 4 x 7,5 km stafett då VM i skiskyting 1982 fann stad i Minsk i dåverande Sovjetunionen. Både den gongen, og to år seinare under Vinter-OL 1984 i Sarajevo, gjekk han tredjeetappen for Noregs sølvlag på stafetten, OL-mannskapet var også identiske med sølvgutane frå Minsk-VM. Under OL i Sarajevo vart Storsveen elles nummer seks på 20 km normalprogram. 

Storsveen vann eit NM-gull på 20 km i Målselv i 1981, i same noregsmeisterskapen sikra han seg sølvmedaljen på 7,5 km. I NM 1984 på Voss fekk han sølvet på 20 km, heimefavoritten Eirik Kvalfoss vann rennet.

Storsveen la opp allereie i 1985.

## Kjelder
**Sportsboken*, aktuelle årgangar

## Bakgrunnsstoff
*
Det israelske flagget

**Det israelske flagget** er danna av ei blå davidsstjerne på kvit botn og to vassrette blå striper oppe og nede. Blåfargen i flagget varierer frå marineblå til lyseblå, på grunn av uklar flagglovgjeving. Flagget skal symbolisera ei davidstjerne på eit jødisk bønneskjerf (tallét). 

Det israelske handelsflagget og orlogsflagget er ulike frå nasjonalflagget. Begge har heilt blå flaggduk, men handelsflagget har davidsstjerna i ein kvit oval nær stangen medan orlogsflagget har stjerna sett i ein ein kvit trekant plassert ved stangsida. 

## Historie
Flagget blei først vist under Rishon-LeZion i 1885, og så under den første sionistkongressen i Basel i Sveits i 1897. Det blei presentert av David Wolffsohn, og tok utgangspunkt i talléten.

Det blei offisielt flagg for Israel 28. oktober 1948, seks månader etter at Israel erklærte sjølvstende. Allereie ved denne fråsegna hadde David Ben-Gurion hatt flagget ved sida av seg då ho blei lesen opp. 

## Kjelder


**Denne artikkelen bygger på «[[:no:Israels flagg|Israels flagg]]» frå ,  den 15. mars 2015.*  
 

## Bakgrunnsstoff
*Om det israelske flagget ved Jewish Virtual Library (engelsk)
Skiskyting under Vinter-OL 1980

**Skiskyting under Vinter-OL 1980** vart arrangert ved OL-byen Lake Placid i dagane frå 
16. til 22. februar 1980. På programmet stod tre tevlingar for menn, der ei av dei, 10 km med to skytingar var OL-øving for fyrste gong.

## 10 kolometer



Dato: 19. februar



## 20 km



Dato: 16. februar



## 4 × 7,5 km stafett



Dato: 22. februar



## Kjelder

**Denne artikkelen bygger på «[[:de:Olympische Winterspiele 1980/Biathlon|Olympische Winterspiele 1980/Biathlon]]» frå ,  den 15. mars 2015.*
Skiskyting under Vinter-OL 1976

**Skiskyting under Vinter-OL 1976** vart avvikla i Seefeld, 17&nbsp;km nordvest for OL-byen Innsbruck den 6. og 13. februar 1976. Programmet bestod av 20&nbsp;km individuelt og 4 x 7,5&nbsp;km stafett, begge tevlingane var for menn.

## 20 kilometer



Dato: 6. februar

## 4 x 7,5 km



Dato: 13. februar

## Kjelder

**Denne artikkelen bygger på «[[:de:Olympische Winterspiele 1976/Biathlon|Olympische Winterspiele 1976/Biathlon]]» frå ,  den 15. mars 2015.*